**ELŐTERJESZTÉS KÍSÉRŐ LAP**

**E-szám: 117/2017.**

**Tárgy: Döntés Nagykovácsi Nagyközség Önkormányzata 2018-2032. évekre szóló gördülő fejlesztési tervének elfogadásáról**

**Előterjesztő neve:** Kiszelné Mohos Katalin polgármester

**Előadó neve**: dr. Visnyay Noémi osztályvezető

**Az előterjesztés aláírás előtti előzetes ellenőrzése**

**Vezetői ellenőrzés**

- az előterjesztés tartalmilag és formailag *megfelelő - nem megfelelő*

**előadó osztályvezetője**

**Pénzügyi ellenőrzés**

- az előterjesztés tartalmilag és formailag *megfelelő - nem megfelelő*

**pénzügyi osztályvezető**

**Törvényességi ellenőrzés**

- az előterjesztés tartalmilag és formailag *megfelelő - nem megfelelő*

**Nagykovácsi, 2017. október 11.**

**jegyző**

***Az előterjesztés kiküldhető – nem küldhető ki.***

**Nagykovácsi, 2017. október 11.**

**polgármester**

**Tisztelt Képviselő-testület!**

A víziközmű-szolgáltatásról szóló 2011. évi CCIX. törvény (a továbbiakban: Vksztv.) 11. §-a rendelkezik arról, hogy

*„11. § (1) A víziközmű-szolgáltatás hosszú távú biztosíthatósága érdekében - a fenntartható fejlődés szempontjaira tekintettel - víziközmű-rendszerenként* ***tizenöt éves időtávra gördülő fejlesztési tervet kell készíteni.***

*(2) A (3) bekezdésben meghatározott kivétellel a felújítási és pótlási tervrészt a víziközmű-szolgáltató, a beruházási tervrészt az ellátásért felelős készíti el és jóváhagyásra benyújtja minden év szeptember 30-ig a Hivatalhoz.*

*(4)**Az ellátásért felelős vagy a víziközmű-szolgáltató, aki nem minősül az adott víziközmű-rendszerre vonatkozó felújítási és pótlási vagy beruházási tervrész benyújtására kötelezettnek, a tervrész tartalmára nézve véleményezési joggal rendelkezik. A véleményezésre a tervrész kézhezvételétől számítva 30 nap áll rendelkezésre. A határidőben közölt írásba foglalt vélemény a jóváhagyásra benyújtott tervrész mellékletét képezi.”*

### A víziközmű szolgáltatást Nagykovácsi Nagyközség Önkormányzat (a továbbiakban: Önkormányzat) közigazgatási területén a település víz- és csatornahálózatának üzemeltetésére a 2013. május 29. napján kötött és a Magyar Energetikai és Közmű-szabályozási Hivatal (a továbbiakban: Hivatal) által 2014. május 19. napján jóváhagyott bérleti-üzemeltetési szerződés alapján a [DMRV Duna Menti Regionális Vízmű Zrt.](https://www.google.hu/url?sa=t&rct=j&q=&esrc=s&source=web&cd=1&cad=rja&uact=8&ved=0ahUKEwjOurLAgdTWAhUiG5oKHZyHAbIQFggmMAA&url=http%3A%2F%2Fwww.dmrvrt.hu%2F&usg=AOvVaw1AtD-oF45Ru6v7ohgc6Vtj)(a továbbiakban: DMRV Zrt.) látja el.

A DMRV Zrt. a Nagykovácsi Vízellátó Rendszer, valamint a Nagykovácsi Szennyvíz Rendszer működési engedélyek kiadására irányuló hatósági eljárást azonban csak – másfél évvel később - 2015. december 19. napján indította el.

2016. október 1. napján a DMRV Zrt. kérelmére a Hivatalnál közigazgatási hatósági eljárások indultak a Nagykovácsi Nagyközség Önkormányzat képviselőtestülete által már elfogadott 2017-2031. évi gördülő fejlesztési tervek (a továbbiakban: GFT) jóváhagyására.

A Hivatal azonban a VKEFFO 2016/7961-2. ügyiratszámon kiadott végzésében az eljárást megszüntette azzal az indokkal, hogy a Vksztv.35.§-a értelmében víziközmű-szolgáltatást a Hivatal által kiadott szolgáltatói engedély és működési engedély alapján lehet végezni, viszont a DMRV Zrt. a GFT benyújtásának esedékessége évében, azaz 2016. január 1. napján nem rendelkezett hatályos víziközmű-szolgáltatói működési engedéllyel.

A Hivatal a Nagykovácsi Vízellátó Rendszer tekintetében 2017. július 26. napján, a Nagykovácsi Szennyvíz Rendszer tekintetében pedig 2017. augusztus 11. napján adta ki a működési engedélyt a DMRV Zrt. részére, amely miatt lehetővé vált a 2018-2032. évre vonatkozó GFT Hivatali jóváhagyásra történő benyújtása.

A DMRV Zrt. az Önkormányzat felhatalmazása alapján a gördülő fejlesztési tervnek (a továbbiakban: terv) nemcsak a felújítási és pótlási, hanem a beruházási részét is elkészítette és azt a 2017.08.31. napján kelt, az 1. mellékletben szereplő kísérő levéllel együtt megküldte az Önkormányzat részére. A DMRV Zrt. állásfoglalása szerint a Nagykovácsi vízellátó rendszerének és szennyvízrendszerének 15 éves időtávra (2018-2032) szóló gördülő fejlesztési terve tartalmaz minden olyan szükséges felújítást és pótlást, illetve beruházást, amelyek megvalósítása elengedhetetlen a rendszer zavartalan működéséhez, a víziközmű szolgáltatás színvonalának szinten tartásához, illetve javításához.

A megküldött tervet a Településüzemeltetési, Beruházási és Pályázati Osztály szakemberei részletesen áttekintették, a beruházási rész tekintetében véleményüket elkészítették és megküldték a DMRV Zrt. részére, amely a véleményben kért módosításokat átvezette.

A tisztelt Képviselő-testület egyszerű többséggel hozhat döntést.

Nagykovácsi, 2017. október 11.

 Kiszelné Mohos Katalin

 polgármester

**Határozati javaslat**

**Tárgy: Döntés Nagykovácsi Nagyközség Önkormányzata 2018-2032. évekre szóló gördülő fejlesztési tervének elfogadásáról**

Nagykovácsi Nagyközség Önkormányzat (a továbbiakban Önkormányzat) Képviselő-testülete, mint az ivóvíz és szennyvíz ellátásért felelős

1. a DMRV Zrt. (2600 Vác, Kodály Zoltán út 3.) által készített, a víziközművek felújítására és pótlására, valamint beruházására vonatkozó 2018-2032. évre szóló gördülő fejlesztési tervet, a határozat melléklete szerinti tartalommal és formában elfogadja,
2. felhatalmazza a DMRV Zrt. képviselőjét, hogy az elfogadott tervet a Magyar Energetikai és Közmű-szabályozási Hivatal részére nyújtsa be és a jóváhagyásra irányuló eljárásban az Önkormányzatot teljes körűen képviselje,
3. felkéri a polgármestert, hogy a döntésről a határozat megküldésével értesítse a DMRV Zrt-t, egyben felhatalmazza a határozatban foglaltak végrehajtásához szükséges meghatalmazás aláírására.

**Határidő:** azonnal

**Felelős**: polgármester